3. 8. 89 De Europæiske Fællesskabers Tidende Nr. C 198/9 
II 
(Forberedende retsakter) 
KOMMISSIONEN 
Ændret forslag til Rådets forordning (EØF) om kontrol med udbetaling af beløb i forbindelse 
med udførsel af landbrugsprodukter (') 
KOM(89) 294 endelig udg. 
(Forelagt af Kommissionen i medfør af E&F-Traktatens artikel 149, stk. 3, den 16. juni 1989) 
(89/C 198/09) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
I henhold til artikel 8 i Rådets forordning (EØF) nr. 
729/70 af 21. april 1970 om finansiering af den fælles 
landbrugspolitik (2), senest ændret ved forordning (EØF) 
nr. 2048/88 (3), træffer medlemsstaterne de nødvendige 
foranstaltninger til at sikre sig, at de af Den Europæiske 
Udviklings- og Garantifond for Landbruget (EUGFL) 
finansierede foranstaltninger virkelig er blevet gennem­
ført, og at de er blevet gennemført på behørig måde, for 
at forhindre og forfølge uregelmæssigheder, og for at 
gennemføre tilbagebetaling af beløb, der er udbetalt med 
urette på grund af uregelmæssigheder eller forsøm­
melser; 
Revisionsretten påpeger i sin særberetning (4) om 
reglerne for udbetaling af eksportrestitutioner ved 
udførsel af landbrugsvarer og i sin årsberetning for regn­
skabsåret 1987 (5) nogle svagheder ved visse medlemssta­
ters kontrol med udbetalingen af restitutioner; 
en ordning, som kombinerer elementer fra kontrollen af 
varebevægelserne og regnskabskontrollen, yder princi­
pielt de bedste garantier uden at indebære en for stor 
(') EFT nr. C 239 af 5. 9. 1987, s. 4. 
(2) EFT nr. L 94 af 28. 4. 1970, s. 13. 
(3) EFT nr. L 185 af 15. 7. 1988, s. 1. 
(4) EFT nr. C 215 af 26. 8. 1985, s. 1. 
(5) EFT nr. L 316 af 12. 12. 1988, s. 68. økonomisk belastning eller for høje administrationskost-
ninger i forhold til de fordele, der kan forventes heraf 
for Fællesskabets finanser; 
for at forbedre og harmonisere de foranstaltninger, som 
medlemsstaterne træffer, er det nødvendigt at indføre en 
EF-kontrolordning; 
en sådan kontrolordning bør baseres navnlig på fysisk 
stikprøvekontrol af varerne ved udførslen herunder stik­
prøvekontrol af varer, der udføres efter en forenklet 
procedure, samt på kontrol af ansøgningsdossiererne 
foretaget af det udbetalende organ; for den efterfølgende 
kontrol, som de kompetente organer skal gennemføre 
efterfølgende i de berørte virksomheder, er der fastsat 
bestemmelser i Rådets direktiv 77/435 (EØF) om 
medlemsstaternes kontrol med de foranstaltninger, der 
indgår i ordningen for finansiering gennem Den Euro­
pæiske Udviklings- og Garantifond for Landbruget, 
Garantisektionen (6); 
hyppigheden af den fysiske kontrol og af anvendelsen af 
analyselaboratorier bør øges under hensyntagen til den 
store andel, som eksportrestitutionerne til landbrugspro­
dukter udgør af Fællesskabets budget — 
UDSTEDT FØLGENDE FORORDNING: 
Artikel 1 
1. Denne forordning fastsætter visse regler for kontrol 
med, om transaktioner, der giver ret til udbetaling af 
eksportrestitutioner og alle andre beløb i forbindelse med 
udførsel, reelt har fundet sted, og at de gældende regler 
er overholdt. 
2. Ved varer forstås i denne forordning produkter, for 
hvilke der ydes beløb som omhandlet i stk. 1 i henhold til 
EF-retsforskrifter, der er udstedt som led i den fælles 
landbrugspolitik. 
(') EFT nr. L 172 af 12. 7. 1977, s. 17. 
Nr. C 198/10 De Europæiske Fællesskabers Tidende 3. 8. 89 
Artikel 2 
Medlemsstaterne foretager: 
a) fysisk kontrol af varerne som fastsat i artikel 3, når 
toldformaliteterne ved udførsel afsluttes, og inden der 
bevilges tilladelse til udførsel af varerne, baseret på de 
dokumenter, der er fremlagt til støtte for udførselsan-
givelsen, og 
b) kontrol af ansøgningsdossierne som fastsat i artikel 4. 
Artikel 3 
1. Uden at dette er til hinder for særlige bestem­
melser, der kræver en mere grundig kontrol, skal den i 
artikel 2, litra a), omhandlede fysiske kontrol foretages 
stikprøvevis og være hyppig og uanmeldt. 
Under alle omstændigheder skal den stikprøvekontrol, 
der foretages ved afslutning af toldformaliteterne ved 
udførsel, bortset fra særlige tilfælde, der fastlægges efter 
fremgangsmåden i artikel 6, mindst omfatte et repræsen­
tativt udsnit på 5 % af de udførselsangivelser, i forbin­
delse med hvilke der er ansøgt om ydelse af de i artikel 
1. stk. 1, omhandlede beløb. 
2. Kan der ikke fastslås overensstemmelse mellem 
varen og dens betegnelse i restitutionsnomenklaturen ved 
simpel besigtigelse af varen, og kræver tariferingen eller 
kvaliteten nøje kendskab til bestanddelene, skaffer told­
væsenet sig vished for rigtigheden af denne betegnelse 
ved at få foretaget analyser på specielt udstyrede labora­
torier. 
3. Den i stk. 1 og 2 omhandlede kontrol foretages 
uden at være til hinder for foranstaltninger, som toldvæ­
senet måtte træffe for at sikre, at varerne forlader told­
området i samme stand som på tidspunktet, hvor der 
gives tilladelse til udførsel. 
Artikel 4 
De udbetalende organer foretager på grundlag af ansøg-
ningsdossiererne og andre disponible oplysninger, 
herunder især eksportdokumenter og toldmyndighe­
dernes bemærkninger, en kontrol af alle oplysninger i 
dossiererne, som danner grundlag for udbetalingen af 
det pågældende beløb. Artikel 5 
Medlemsstaterne sørger for at samordne kontrol, der 
vedrører en og samme handlende, og som indbefatter 
den kontrol, der omhandles i artikel 3, i artikel 4 og i 
forordning (EØF) nr. ... 
En sådan samordnet kontrol foretages navnlig, hvis der 
er formodning om svig, på initiativ af eller efter anmod­
ning fra enten Kommissionens tjenestegrene eller toldvæ­
senet, der foretager den fysiske kontrol, eller de 
kontorer, som forestår kontrollen af ansøgningsdossie-
rerne eller den efterfølgende regnskabskontrol. 
Artikel 6 
De bestemmelser, der er nødvendige for anvendelsen af 
nærværende forordning, vedtages efter fremgangsmåden 
i artikel 26 i Rådets forordning (EØF) nr. 2727/75 ('), 
eller, afhængigt af det enkelte tilfælde, i den tilsvarende 
artikel i de øvrige forordninger om de fælles markeds­
ordninger. 
Bestemmelserne kan omfatte: 
— metoden til beregning af den i artikel 3, stk. 1, 
omhandlede minimumsprocentsats 
— bestemmelse af de tilfælde, hvor stikprøvekontrol skal 
omfatte et repræsentativt udsnit på mere end 5 % 
— listen over de i artikel 3, stk. 2, omhandlede varer og 
minimumsantallet af analyser 
— samordning af kontrollen mellem medlemsstaternes 
tjenester og Kommissionens tjenestegrene 
— udarbejdelse af årlige kontrolprogrammer 
— meddelelse af oplysninger om anvendelsen af denne 
forordning. 
Artikel 7 
Denne forordning træder i kraft på dagen for offentlig­
gørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat. 
O EFT nr. L 281 af 1. 11. 1975, s. 1.